Jakelussa mainitut

SM029:00/2016

Asettaminen Sisäministeriö on tänään asettanut kansallisen väkivaltaisen radikalisoitumisen ja ekstremismin ennalta ehkäisyn 1) johtoryhmän ja 2) yhteistyöryhmän.

Toimikausi 19.5.2016–31.12.2019

Tausta Sisäministeriö asetti 4.10.2012 kansallisen väkivaltaisen ekstremismin ehkäisyn yhteistyöverkoston (SM037:00/2012). Yhteistyöverkosto on koordinoinut ja varmistanut vuonna 2012 vahvistetun väkivaltaisen ekstremismin ennalta ehkäisyn kansallisen toimenpideohjelman toimeenpanoa ja valmistellut uuden väkivaltaisen radikalisoitumisen ja ekstremismin ennalta ehkäisyn kansallisen toimenpideohjelman, joka hyväksyttiin sisäisen turvallisuuden ja oikeudenhoidon ministeriryhmässä 29.4.2016. Kansallinen väkivaltaisen ekstremismin ennalta ehkäisyn yhteistyöryhmä asetetaan uudelle toimikaudelle.

Väkivaltaisen radikalisoitumisen ja ekstremismin ennalta ehkäisyn merkitys on lisääntynyt Suomessa ja kansainvälisesti. Tästä syystä asetetaan ennalta ehkäisevien toimenpiteiden toimeenpanoa seuraava, ohjaava ja tuloksia arvioiva johtoryhmä.

Kansainvälisen kokemuksen mukaan tehokas väkivaltaisen radikalisoitumisen ja ekstremismin ennaltaehkäisy edellyttää selkeää kansallista koordinaatiota ja laajaa yhteistyötä eri viranomaisen ml. paikalliset viranomaiset, järjestöjen ja yhteisöjen kanssa. Toiminnan kansallisesta koordinaatiosta ja kehittämisestä vastaa sisäministeriö. Muut viranomaiset vastaavat toimenpiteistä ja niiden kehittämisestä omien vastuualueidensa osalta valtioneuvostossa noudatettavan tehtävänjaon mukaisesti. Kunnat, järjestöt ja yhteisöt osallistuvat toimintaan yhteistyön periaatteiden mukaisesti.

Kansallinen väkivaltaisen radikalisoitumisen ja ekstremismin ennalta ehkäisyn johtoryhmä ja yhteistyöryhmä kokoavat yhteen toiminnan kannalta keskeiset toimijat. Näitä ovat viranomaiset kansalliselta ja paikalliselta tasolta, järjestöt ja yhteisöt ml. uskonnolliset yhteisöt. Johtoryhmä hyväksyy vuosittain yhteistyöryhmän työsuunnitelman, jonka yhteydessä asetetaan verkosto, joka tukee yhteistyöryhmän työtä alueellisella ja temaattisella asiantuntemuksella. Kansallisen yhteistyöryhmän ja siihen liittyvän verkoston tehtävänä on vahvistaa toiminnallisten teemojen toimeenpanoa, lisätä kykyä reagoida nopeasti muuttuvaan toimintaympäristöön sekä varmistaa, että alueellinen näkökulma ja kehitys tulevat otetuksi huomioon.

Tavoitteet Väkivaltaisen radikalisoitumisen ja ekstremismin ennalta ehkäisyn johtoryhmä seuraa ja ohjaa toimenpideohjelman toimeenpanoa ja päättää tarvittaessa uusista, toimintaympäristön muutosten edellyttämistä toimista väkivaltaisen radikalisoitumisen ja ekstremismin ennalta ehkäisyn tehostamiseksi vuosittaisen työsuunnitelman hyväksymisen yhteydessä.

Väkivaltaisen radikalisoitumisen ja ekstremismin kansallinen yhteistyöryhmä koordinoi ja varmistaa kansallisen väkivaltaisen radikalisoitumisen ja ekstremismin ennalta ehkäisyn toimenpideohjelman toimeenpanoa sekä kehittää väkivaltaisen radikalisoitumisen ja ekstremismin ennalta ehkäisyä toimintaympäristön muutokset huomioon ottaen. Koordinaatiolla ja eri toimijoiden välisellä yhteistyöllä varmistetaan, että toiminta on samansuuntaista, sitä toteutetaan maan kaikilla alueilla paikallisen tilannekuvan edellyttämällä tasolla, asian kannalta keskeiset toimijat ovat työssä mukana ja osaaminen ja asiantuntemus kehittyvät ja leviävät niin kansallisesti kuin myös paikallisesti.

Tehtävät Johtoryhmän tehtävänä on:

1. Seurata ja ohjata kansallisen väkivaltaisen radikalisoitumisen ja ekstremismin toimenpideohjelman toimeenpanoa.
2. Vahvistaa kansallisen yhteistyöryhmän vuosittain laadittava työsuunnitelma.

Kansallisen yhteistyöryhmän tehtävänä on:

1. Väkivaltaisen radikalisoitumisen ja ekstremismin ennalta ehkäisyn toimenpideohjelman toimeenpanon koordinointi ja varmistaminen.
2. Niiden toimenpiteiden toimeenpano, joissa kansallinen yhteistyöryhmä on vastuutahona tai mukana toimeenpanossa.
3. Kansainvälisen yhteistyön kautta saatujen hyvien käytäntöjen ja menetelmien käyttöönoton edistäminen kansallisesti.

Organisointi Johtoryhmän kokoonpano on seuraava:

Poliisijohtaja Sanna Heikinheimo, pj. SM/PO

Johtaja Jari Rajanen, OKM, varajäsen ylijohtaja Eeva-Riitta Pirhonen

Johtaja Kari Paaso, STM, varajäsen lääkintöneuvos Helena Vorma

Varatoimitusjohtaja Hanna Tainio, Suomen Kuntaliitto, varajäsen johtaja Kristina Wikberg

Turvallisuus- ja valmiusyksikön päällikkö Matti Koskinen, Helsingin kaupunki

Toiminnanjohtaja Jouni Hemberg, Kirkon Ulkomaanapu, varajäsen sihteeristön päällikkö, erityisedustaja Aaro Rytkönen

Kehittämispäällikkö Tarja Mankkinen, SM/PO

Väkivaltaisen radikalisoitumisen ja ekstremismin ennalta ehkäisyn kansallisen yhteistyöryhmän kokoonpano on seuraava:

Kehittämispäällikkö Tarja Mankkinen, pj., SM/PO

Erikoissuunnittelija Mika Junninen, OM, kriminaalipoliittinen osasto, varajäsen ylitarkastaja Ari Juuti, Rikosseuraamuslaitos

Suurlähettiläs, kulttuurien väliset vuoropuheluprosessit Pekka Metso, UM, poliittinen osasto, varajäsen lähetystöneuvos Anna Esko (30.6.2016 asti lähetystöneuvos Tarja Långström)

Neuvotteleva virkamies Pirjo Lillsunde, STM, varajäsen ylilääkäri Hanna Putkonen, THL

Ylitarkastaja Maria Biskop, OKM, varajäsen opetusneuvos Leena Nissilä, Opetushallitus

Ylitarkastaja Juha Lauro, Suojelupoliisi, varajäsen tutkija Anna Santaholma

Ylitarkastaja Pertti Isotalo, Suojelupoliisi, varajäsen tutkija Tommi Partanen,

Poliisitarkastaja Timo Kilpeläinen, POHA, väkivaltaisen radikalisoitumisen ja ekstremismin ennaltaehkäisy

poliisitarkastaja Pekka Heikkinen, POHA, ennaltaestävä toiminta

Erityisasiantuntija Hannele Häkkinen, Suomen Kuntaliitto, erityisasiantuntija Anu Wikman-Immonen, varajäsen

Asiantuntija Kristina Westerholm, Helsingin kaupunki, varajäsen oppilashuollon päällikkö Vesa Nevalainen

Turvallisuussuunnittelija Pasi Rissanen, Pohjois-Suomen sairaanhoitopiiri, varajäsen ylikomisario Arto Autio, Oulun poliisilaitos

Riskienhallintapäällikkö Heikki Vähäkuopus, Turun kaupunki, varajäsen osastopäällikkö Ritva Jykelä

Tampereen kaupungin edustaja (nimetään myöhemmin)

Projektikoordinaattori Milla Perukangas, Kirkon Ulkomaanapu

Toimitusjohtaja Harri Sarjanoja, Setlementtiliitto, varajäsen projektipäällikkö Kati Kaarlejärvi

Hunderra Ali Assefa, Nuoret Muslimit ry, varajäsen David Olavi Tran

Poliisitarkastaja Ari Evwaraye, sihteeri, SM/PO

Kustannukset ja rahoitus Työ tehdään virkatyönä.

Kansliapäällikkö Päivi Nerg

Osastopäällikkö Kauko Aaltomaa

Asiakirja on sähköisesti allekirjoitettu asianhallintajärjestelmässä. Sisäministeriö SM 24.05.2016 klo 07:47. Allekirjoituksen oikeellisuuden voi todentaa kirjaamosta.

|  |  |
| --- | --- |
|  |  |
| Jakelu | Johtoryhmän ja kansallisen yhteistyöryhmän jäsenet ja varajäsenet |
| Tiedoksi | Sisäministeri Petteri Orpo  Erityisavustaja Mikko Kortelainen  Erityisavustaja Ville Valkonen  Ministeriön osastot ja erilliset yksiköt  SM johdon sihteerit  Suojelupoliisi  Poliisihallitus  Opetus- ja kulttuuriministeriö  Sosiaali- ja terveysministeriö  Oikeusministeriö  Ulkoasiainministeriö  Opetushallitus  Suomen Kuntaliitto  Rikosseuraamuslaitos Oulun poliisilaitos  Terveyden- ja hyvinvoinnin laitos  Helsingin kaupunki  Turun kaupunki  Tampereen kaupunki  Oulun kaupunki  Pohjois-Suomen sairaanhoitopiiri  Kirkon ulkomaanapu  Setlementtiliitto  Nuoret muslimit ry |